Sakralinio paveldo objektų tvarkymo

projektų finansavimo tvarkos aprašo

2 priedas

**PARAIŠKŲ ATRANKOS KRITERIJAI**

|  |  |
| --- | --- |
| **Priemonės pavadinimas** | 1.1.4.05 priemonė „Sakralinio paveldo objektų tvarkymas“ (toliau – Priemonė) |
| **Tinkamumo kriterijai pareiškėjams** | 1. Pareiškėjai – Sakralinio paveldo objektų, įregistruotų Kultūros vertybių registre arba Nekilnojamojo kultūros paveldo inventoriuje, ir esančių Anykščių rajono savivaldybės teritorijoje, savininkai ir valdytojai |
| **Tinkamumo kriterijai**  **projektams** | 2. Prioritetas teikiamas:  2.1. sakralinio paveldo objektams, įregistruotiems kultūros vertybių registre;  2.2. papildomus finansavimo šaltinius turintiems pareiškėjams;  2.3. avarinės grėsmės pašalinimo darbams;  2.4.sakralinio paveldo objektams, esantiems teritorijoje, kurioje yra ir kitų kultūros paveldo bei kultūriniam turizmui pritaikytų objektų. |
| **Tinkamos finansuoti išlaidos** | 3. Tinkamomis finansuoti iš Priemonės lėšų pripažįstamos tik detaliai pagrįstos, su projekte numatomų veiklų vykdymu susijusios išlaidos:  3.1. sakralinio paveldo objektų (pastatų, daiktų), registruotų Kultūros vertybių registre arba Nekilnojamojo kultūros paveldo inventoriuje išsaugojimo darbai: tyrimai, remontas, avarinės grėsmės pašalinimas, konservavimas, pritaikymas, restauravimas, šių darbų projektavimas;  3.2. apsaugos sistemų įrengimas;  3.3. sakralinio paveldo objektų aplinkos tvarkymo darbai;  3.4. įgyto ar sukurto Europos Sąjungos ir / ar kitų finansavimo šaltinių lėšomis finansuoto turto draudimas, atsižvelgiant į paramos davėjo numatytus reikalavimus;  3.5. komisinis mokestis už kredito įstaigos ar kito mokėjimo paslaugų teikėjo dokumentų, susijusių su projekto veiklomis, tvarkymą, išskyrus metinį kredito įstaigos ar kito mokėjimo paslaugų teikėjo kortelės aptarnavimo mokestį;  3.6. projektų kofinansavimui (ne daugiau kaip 20 proc. nuo visos projekto vertės ir tik 3.1–3.6 punktuose nurodytoms išlaidoms).  4. Visi mokėjimai turi būti atliekami tik per finansines institucijas. |
| **Netinkamos finansuoti išlaidos** | 5. Netinkamos išlaidos – išlaidos, nenumatytos šio priedo 3 punkte. |
| **Prie paraiškos pridedami dokumentai** | 6. Bendradarbiavimo sutarties kopija, jei projektas vykdomas su partneriais.  7. Patvirtinta dokumento kopija, įrodanti projekto papildomą finansavimą (jei yra papildomas finansavimas).  8. Pareiškėjui rekomenduojama pridėti papildomus paraiškos teikimo poreikį pagrindžiančius dokumentus (dekanato parapijų administratorių, susirinkimo protokolų ar kitų dokumentų kopijas, ekspertų rekomendacijas bei kitą, su paraiška susijusią, informaciją).  9. Projekto finansavimo ES lėšomis sutarties kopija, kai prašoma projektą kofinansuoti Savivaldybės biudžeto lėšomis. |